

 **Ministerul Mediului, Apelor și Pădurilor**

 **Agenţia Naţională pentru Protecţia Mediului**

|  |
| --- |
| **AGENŢIA PENTRU PROTECŢIA MEDIULUI HARGHITA** |

**Decizia etapei de încadrare**

DRAFT

Nr. din 26.03.2020

Ca urmare a solicitării de emitere a acordului de mediu adresată de **LIDL ROMÂNIA SCS**, cu sediul **comuna Chiajna, sat Chiajna, str. Industriilor, nr.19, etaj 1, cam E05, județul Ilfov**, înregistrată la Agenţia pentru Protecţia Mediului Harghita cu nr. 10976 din 18.12.2019, completată cu **nr.1300/12.02.2020**, în baza:

Legii nr. 292/2018 privind evaluarea impactului anumitor proiecte publice şi private asupra mediului şi a Ordonanţei de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. 49/2011, cu modificările şi completările ulterioare,

Agenţia pentru Protecţia Mediului Harghita decide, ca urmare a consultărilor desfăşurate în cadrul şedinţei/şedinţelor Comisiei de analiză tehnică din data de **10.03.2020** că proiectul **„Construire super market LIDL, amenajări acces și locuri de parcare în incintă, amplasare panouri publicitare și totem, racorduri la utilități și branșamente, împrejmuire și organizare de șantier“** propus a fi amplasat în **municipiul Gheorgheni, str. B-dul Frăției, F.N., județul Harghita**.

**- nu se supune evaluării impactului asupra mediului.**

**Justificarea prezentei decizii:**

I. Motivele pe baza cărora s-a stabilit necesitatea neefectuării evaluării impactului asupra mediului sunt următoarele:

 a) proiectul se încadrează în prevederile Legii nr. 292/2018 privind evaluarea impactului anumitor proiecte publice şi private asupra mediului, anexa nr. 2, la pct. 10. lit. b) proiecte de dezvoltare urbană, inclusiv construcția centrelor comerciale și a parcărilor auto publice;

 b) Justificarea potrivit criteriilor prevăzute în anexa nr. 3;

 **1. Caracteristicile proiectelor**

 **a) dimensiunea şi concepţia întregului proiect:**

Construcția propusă va fi amplasată în județul Harghita, municipiul Gheorgheni, str. B-dul Frăției, F.N.,pe un teren cu o suprafață totală de 8393,00 mp. Suprafața construită la sol a imobilului propus este de 2198,85 mp (magazin)

Bilanț teritorial :

Suprafață totală este **8393,00** mp din care:

* Suprafața construită total **2345,69** mp
1. Magazin 2198,85 mp
2. Copertina acces 129,30 mp
3. Post trafic 17,55 mp
* Suprafața verzi **1307,24** mp
* Suprafața pt. parcări auto **4740,07** mp

Spațiul comercial va adăposti următoarele funcțiuni:

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|

|  |  |
| --- | --- |
| DENUMIREA ÎNCĂPERII | SUPRAFAȚA(mp) |
| Copertina acces |  129,3 |
| Windfang |  33,04 |
| Sala de vânzare | 1329,33 |
| Zona de livrare de dimineața |  51,36 |
| Depozit |  299,75 |
| Zona personal |  60,04 |
| Birou |  11,18 |
| Nisa video |  2,80 |
| Trezor |  9,61 |
| Camera tablou electric general |  8,50 |
| Camera echipamente electrice |  12,07 |
| Brutărie |  66,41 |
| Camera frigorifica congelate |  55,48 |
| Grup sanitar public |  5,17 |
| Grup sanitar personal femei |  2,67 |
| Grup sanitar personal bărbați |  2,67 |
| Vestiar |  13,87 |
| Camera echipamente IT |  10,92 |
| Zona reciclare |  71,57 |
| **Suprafața utilă** | **2046,44** |

 |

**Spațiile cu acces public sunt**: acces principal magazine, zona casa de marcat, zona vânzare produse alimentare și nealimentare, zona brutărie/patiserie cu preparare tip fast –food, toaleta client.

**Spațiile cu acces angajații sunt**:zona aprovizionare și distribuție marfă, spații depozitare, birouri legate nemijlocit de activitate, camera tehnice, toalete angajați, coridoare.

***Utilități:***

**Alimentare cu apă** : a amplasamentului se va realiza de la rețea de alimentare cu apă publică existentă a municipiului Gheorgheni;

**Evacuarea apelor uzate**: Instalația de canalizare menajera asigură colectarea și evacuarea apelor uzate menajere provenite de la obiectele sanitare.

Din cadrul obiectivului se vor evacua în rețeaua de canalizare exterioară existentă în incintă, următoarele categorii de ape uzate:

* Ape uzate menajere provenite din funcționarea tuturor obiectelor sanitare inclusiv a WC-urilor;
* Ape de condens provenite din funcționarea aparatelor de condiționare;

Condensul provenit de la aparatele de climatizare se vor prelua prin conducte din PVC de DN25 și se va dirija spre coloanele de ape uzate. Racordarea acestor conducte se va face obligatoriu prin sifonare.

Apele colectate în rețeaua exterioară de canalizare se vor direcționa către rețeaua publică de canalizare. Apele meteorice ce provin din ploi dau din topirea zăpezilor de pe acoperișul clădirii sunt colectate cu ajutorul jgheaburilor și evacuate în rețeaua de canalizare exterioară prin burlane. Apele pluviale de pe suprafața parcajelor supraterane vor fi colectate cu ajutorul gurilor de scurgere și direcționate către separator de hidrocarburi și apoi deversate în rețeaua publică de canalizare pluvială. Apele colectate de rigolă se vor deversa într-un cămin de pompare în care se vor monta două pompe submersibile cu plutitor și se vor pompa într-un cămin de canalizare pluvială în incintă.

**Încălzire:**

Instalații termice și de ventilare:

Prezentul proiect s-a propus o variantă de încălzire/ răcire cu sistem VRF, ventilare și aport de aer proaspăt asigurat cu o centrală de tratare aer și recuperator de căldură.

Pentru obținerea condițiilor de confort termic în zona de vestiare și zona grupurilor sanitare s-a proiectat o instalație de încălzire cu radiatoare electrice.

Pentru obținerea condițiilor de confort termic în Sala de vânzare, s-a proiectat o instalație de răcire/încălzire tip VRF cu unități interioare necarcasate tip duct în detenta directă racordată la unități exterioare.

Pentru obținerea condițiilor de confort termic în zona de BAKE-OFF, zona personal și birouri, s-a proiectat o instalație de răcire/încălzire tip VRF cu unități in

**Alimentarea cu energie electrică**: se va realiza prin racordarea la rețeaua existentă;

Succint, obiectivul are nevoie de alimentare cu energie electrică pentru alimentarea următoarele categorii de consumatori:

* Instalația de ventilare, încălzire și răcire;
* Circuitele de iluminat normal;
* Circuitele de iluminat de sigutață;
* Circuitele de prize;
* Aparatele de preparate și coacere panificație;
* Aparatele de răcire/congelare;
* Aparatură electronică/birotică;
* Stația de pompare la incendiu;

Alimentarea cu energie electrică a obiectivului se va face din tabloul general T.HV amplasat în camera tehnică electrică conformă cu P118 și 17/2017. Postul de transformare 20/0,4 kV va fi amplasat la exterior conform soluție furnizorului de E.E.

Rețeaua de distribuție interioară cu energie electrică este radială de tipul TN-C-S.

Bilanțul de putere la nivelul tabloului general T.HV este următorul ( conform calcului bazat pe informațiile primare primite de la beneficiar):Pi/Pa=734,45 kW/353.96 kW, factor de putere mediu natural cos =0.92

 **b) cumularea cu alte proiecte existente şi/sau aprobate**: Nu este cazul.

 **c) utilizarea resurselor naturale, în special a solului, a terenurilor, a apei şi a biodiversităţii**: Se va ocupa cu construcția o suprafață de 2198,85 mp din intravilanul localității municipiul Gheorgheni, str. B-dul Frăției, F.N.,

 **d) cantitatea şi tipurile de deşeuri generate/gestionate**:

**În faza de execuție:** Deșeurile rezultate în timpul execuției lucrărilor se referă la pământul escavat pentru montarea rezervorului de incendiu, turnarea fundațiilor și realizarea platformei. Aceste deșeuri vor fi depozitate în locuri acceptate de către autoritățile locale.

**În timpul funcționării**: Pentru colectarea deșeurilor menajere a fost prevăzut pentru Supermarket LIDL un spațiu special, amplasat lângă rampa de descărcare marfă. Gunoiul va fi colectat în pubele de 1,1 mc, amplasate în spațiul menționat. De asemenea pe platforma carosabilă destinată parcajelor și în zonele de circulații din interiorul complexelor comerciale, se vor amplasa recipiente pentru colectarea deșeurilor provenite de la clienții magazinelor.

Se propune colectarea selectivă a deșeurilor și reciclarea lor ( când este posibil). După realizarea construcțiilor se vor contracta serviciile unei firme specializate pe transportul deșeurilor menajere la rampa ecologică a municipiului.

Deșeurile de produse petroliere(nămolul) din decantoarele-separatoare de produse petroliere se vor prelua de firme abilitare pentru eliminarea acestora.

 **e) poluarea şi alte efecte negative:**

***În timpul construcţiei*:**

- **emisii în aer**: - În această fază sunt generate în aer următoarele emisii de poluanți:

* Pentru perioada de construcție se propune ca transportul să se facă cu containere închise de pe șantier, punerea în opera a mortalelor, betoanelor umede preparate de terți, colectarea și evacuarea imediată a deșeurile rezultate.

**În faza de funcționare**:

* Funcțiunea clădirii fiind spațiu comercial, în această fază sunt generate în aer următoarele emisii de poluanți:gaze de ardere provenite din traficul auto și de la cazanul pe combustibil gazos. Estimăm că nivelul emisiilor în această fază nu produce un impact defavorabil al factorului de mediu aer.

**În timpul construcției:**

**- zgomot:** - generat de utilaje se vor resimţi pe perioade scurte de timp, execuţia lucrărilor se vor efectua numai în timpul zilei. Se vor respecta zilele de odihnă legale și intervalul orelor de lucru permis în timpul zilei.

**În timpul funcționării***:*În cadrul funcționării imobilului nu se produc zgomote și vibrații care să aibă un impact semnificativ asupra factorului de mediu zgomot și vibrații. Se va încadra în valorile prevăzute de STAS 10009/2017.

O surse de zgomot și de vibrații pot fi cele generate de aprovizionare, realizată prin transport cu autocamion de maxim 40 t(max. 40 db) care vor aproviziona spațiul comercial , cu o frecventa de un camion/zi la primele ore al dimineții.

- emisii în aer:- Nu este cazul.

 **Emisii în apă:**

În faza de execuție:Pentru execuție se va folosi apă din rețeaua zonală prin branșament local, iar apa rezultată va fi evacuate în rețeaua de canalizare. Din procesul de construire nu vor rezulta substanțe care să modifice calitatea apei, astfel ca se estimează un impact nesemnificativ asupra factorului de mediu apă.

În faza de funcționare:

f) riscurile de accidente majore și/sau dezastre relevante pentru proiectul în cauză, inclusiv cele cauzate de schimbările climatice, conform cunoștințelor științifice: nu este cazul.

g) riscurile pentru sănătatea umană: Nu este cazul.

**2.Amplasarea proiectului**

**a) utilizarea actuală și aprobată a terenului :** Amplasamentul lucrării este situat în intravilanul municipiul Gheorgheni, str. B-dul Frăției, F.N., județul Harghita pe terenuri aflate în proprietatea privată, conform Certificatul de Urbanism nr.325/06.12.2019 emis de Primăria Municipiului Gheorgheni, pentru ”**Construire supermarket LIDL, amenajări acces și locuri de parcare în incintă, amplasare panouri publicitare și totem, racorduri la utilități și branșamente, împrejmuire și organizare șantier**” .

**b)bogăția , disponibilitatea, calitatea și capacitatea de regenerare relative ale resurselor naturale**(inclusiv solul, terenurile, apa și biodiversitatea) din zonă și din subteranul acestuia: nu este cazul.

**c) capacitatea de absorbţie a mediului natural**, acordându-se atenție specială următoarelor zone:

i) zonele umede, zone riverane, guri ale râurilor: *nu este cazul.*

ii) zonele costiere și mediul marin: *nu este cazul.*

iii) zonele montane şi forestiere: *nu este cazul.*

iv) rezervaţii şi parcuri naturale: *nu este cazul.*

v) zone clasificate sau protejate conform legislației în vigoare: situri Natura 2000 desemnate în conformitate cu legislația privind regimul ariilor naturale protejate, conservarea habitatelor naturale, a florei și faunei sălbatice; zonele prevăzute de legislația privind aprobarea Planului de amenajare a teritoriului naţional - Secţiunea a III-a - zone protejate, zonele de protecţie instituite conform prevederilor legislației din domeniul apelor, precum și a celei privind caracterul şi mărimea zonelor de protecţie sanitară şi hidrogeologică: *nu este cazul.*

 vi) zonele în care au existat deja cazuri de nerespectare a standardelor de calitate a mediului prevăzute în dreptul Uniunii și relevante pentru proiect sau în care se consideră că există astfel de cazuri: *nu este cazul.*

 vii) zonele cu o densitate mare a populației: *nu este cazul.*

 viii) peisaje și situri importante din punct de vedere istoric, cultural sau arheologic: *nu este cazul.*

**3. Tipurile și caracteristicile impactului potenţial**

Efectele semnificative pe care le poate avea proiectul asupra mediului sunt analizate în raport cu criteriile stabilite la punctele 1 și 2 din Anexa III al Directivei 2014/52/UE, având în vedere impactul proiectului asupra factorilor prevăzuți la articolul 3 alineatul (1) din Directivă și ținând seama de:

 a) importanța și extinderea spațială a impactului (de exemplu, zona geografică și dimensiunea populației care poate fi afectată):

*-* aria geografică: redusă, a intravilanului municipiul Gheorgheni, jud. Harghita

- numărul persoanelor afectate: prin realizarea proiectului nu vor fi persoane afectate negativ.

 b) natura impactului: impact pozitiv minor.

 c) natura transfrontieră a impactului: nu este cazul*.*

 d) intensitatea și complexitatea impactului: *-* în perioada realizării proiectului: vor rezulta deşeuri, care vor fi gestionate conform pct. 1.d.

 e) probabilitatea impactului*:* mică.

 f) debutul, durata, frecvența și reversibilitatea preconizate ale impactului: Impact de scurtă durată, numai în timpul executării lucrărilor de execuţie. Nu rezultă impact remanent.

 g) cumularea impactului cu impactul altor proiecte existente și/sau aprobate;Nu este cazul.

**II. Motivele care au stat la baza luării deciziei etapei de încadrare în procedura de evaluare adecvate sunt următoarele:**

* proiectul propus nu intră sub incidența art.28 din Ordonanța de urgență a Guvernului nr.57/2007 cu modificări și privind regimul ariilor naturale protejate, conservarea habitatelor naturale, a florei și faunei sălbatice, fiind situat în afara perimetrelor siturilor Natura 2000 din județ.

**Condițiile de realizare a proiectului:**

 a. Evitarea poluării solului şi a mediului acvatic cu produse petroliere în urma pierderilor de carburanţi de la mijloacele de transport şi de la utilajele folosite în timpul executării lucrărilor.

 b. În scopul garantării evitării poluării accidentale a mediului aveţi obligaţia ca să aveţi în dotare materiale absorbante pentru produse petroliere.

 c. Este interzisă afectarea terenurilor în afara amplasamentelor autorizate pentru realizarea lucrărilor de investiţii, prin:

- abandonarea, înlăturarea sau eliminarea deşeurilor în locuri neautorizate;

- staţionarea mijloacelor de transport în afara terenurilor desemnate în acest scop

- distrugerea sau degradarea, prin orice mijloace, a vegetaţiei ierboase sau lemnoase;

 d. Utilizarea materiilor prime numai din surse autorizate.

 e. Refacerea mediului şi readucerea în starea iniţială a suprafeţelor afectate temporar prin realizarea proiectului.

f. Nivelul de zgomot rezultat în urma desfăşurării activităţii, va respecta prevederile SR ISO nr. 1996/2-08 şi SR 10009/2017.

 g. Concentraţiile maxime de poluanţi evacuaţi prin apele uzate menajere vidanjate, care vor fi preluate în staţia de epurare, se vor încadra în valorile prescrise în anexa nr. 2 a Hotărârii Guvernului României nr. 188/2002,modificată şi completată cu HG nr.352/2005 –, NTPA-002/2005.

Aveți obligaţia de a ţine evidenţa facturilor privind vidanjarea şi transportul apelor uzate menajere la staţia de epurare, precum şi buletinele de analiză referitoare la concentraţiile de poluanţi evacuaţi prin acestea.

h. La finalizarea proiectului aveţi obligaţia de a notifica APM Harghita în vederea efectuării unui control de specialitate pentru verificarea respectării prevederilor deciziei etapei de încadrare. Procesul-verbal întocmit cu ocazia controlului de specialitate se anexează şi face parte integrantă din procesul-verbal de recepţie la terminarea lucrărilor.

i. La finalizarea investiției aveți obligația de a solicita autorizație de mediu în conformitate cu Ordinul MMDD nr.1798/2007.

 **Răspunderea pentru corectitudinea informațiilor puse la dispoziția autorității competente pentru protecția mediului și a publicului, revine în întregime titularului proiectului.**

 Prezenta decizie este valabilă pe toată perioada de realizare a proiectului, iar în situația în care intervin elemente noi, necunoscute la data emiterii prezentei decizii, sau se modifică condițiile care au stat la baza emiterii acesteia, titularul proiectului are obligația de a notifica autoritatea competentă emitentă.

 Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările şi completările ulterioare.

 Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018. privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

 Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

 Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018. privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

 Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

 Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

 Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediului şi ale Legii nr. 554/2004, cu modificările şi completările ulterioare.

 DIRECTOR EXECUTIV,

ing. Domokos László József

ŞEF SERV. A.A.A., ŞEF SERV. C.F.M.,

ing. Both Enikő ing. Szabó Szilárd

 Întocmit Întocmit

JÁNOSI Teréz-Rozália geogr. MIHÁLY István